Miley Cyrus

Mae Miley Ray Cyrus (ganwyd Destiny Hope Cyrus ar 23 Tachwedd 1992) yn actores, cantores a chyfansoddwraig o'r Unol Daleithiau. Mae hi'n fwyaf enwog am serennu fel Miley Stewart/Hannah Montana yn y gyfres deledu Hannah Montana ar Sianel Disney.

Daeth Cyrus yn enwog pan ddechreuodd Hannah Montana ym Mawrth 2006. Yn sgil llwyddiant y sioe, rhyddhawyd CD i gyd-fynd â'r gyfres yn Hydref 2006 lle canodd Cyrus wyth cân o'r sioe. Yn Rhagfyr 2007, cafodd Cyrus ei gosod ar rif 17 ar restr Forbes o bobl ifanc o dan 25 oed sy'n ennill fwyaf o arian gyda chyflog blynyddol o $3.5 miliwn Americanaidd. Ers mis Rhagfyr 2007, mae hi wedi bod yn gweithio ar ffilm o'r enw Hannah Montana: The Movie sy'n deillio o lwyddiant Hannah Montana. Disgwylir i'r ffilm gael ei rhyddhau ar 10 Ebrill, 2009.

Dechreuodd gyrfa gerddorol Cyrus pan ryddhawyd ei halbwm cyntaf, Meet Miley Cyrus ar y 23ain o Fehefin, 2007. Rhyddhawyd ei hail albwm, Breakout ar 22 Gorffennaf, 2008. Breakout yw albwm cyntaf Cyrus na sydd yn gysylltiedig â'r rhyddfraint Hannah Montana. Aeth y ddau albwm yn syth i rif 1 y Billboard 200.

Yn 2008, rhestrwyd Cyrus ymysg y 100 artist a diddanwr mwyaf dylanwadol yn y byd yng nghylchgrawn Time.

 Ei bywyd cynnar 
Ganwyd Cyrus yn Nashville, Tennessee. Hi yw merch Leticia "Tish" (gynt Finley) a'r canwr gwlad Billy Ray Cyrus.The San Diego Tribune Adalwyd 28-02-2009 Mae ganddi hanner brawd hŷn, Christopher Cody, o berthynas blaenorol ei thad, brawd hŷn Trace, lleisiau a gitarau yn y band roc electronig Metro Station yng Nghaliffornia. Mae ganddi chwaer hŷn hefyd, Brandi, brawd iau, Braison a chwaer iau, Noah, sydd hefyd yn actores. Cafodd Cyrus ei henwi yn Destiny Hope am fod ei rheini'n credu y byddai'n cyflawni pethau mawr yn ei bywyd. Cafodd Cyrus ei ffug-enw "Miley" am ei bod bob amser yn gwenu ("Smiley") pan oedd hi yn blentyn.

Mynychodd Cyrus Ysgol Uwchradd Heritage lle'r oedd yn godwraig hwyl ond mae bellach yn mynd i'r ysgol yn Options For Youth. Mae ganddi diwtor personol hefyd ar set ei rhaglen deledu. Cafodd ei magu ar fferm ei rhieni tu allan i Nashville, Tennessee ac arferai fynychu Eglwys Y Bobl yno.

 Ei Gyrfa Actio 
bawd|chwith|180px|Miley Cyrus a'i chi, RoadieDechreuodd Cyrus ymddiddori yn actio pan oedd yn naw mlwydd oed tra roedd ei theulu'n byw yn Toronto, Ontario, Canada. Cafodd ei rôl actio gyntaf ar gyfres deledu ei thad Doc, lle chwaraeodd ferch o'r enw Kylie. Yn 2003, cafodd ran "Young Ruthie" yn ffilm Tim Burton Big Fish a chafodd ei chredydu fel Destiny Cyrus. Ymddangosodd hefyd ar fideo cerddorol Rhonda Vincent "If Heartaches Have Wings", ac fe'i gwelwyd ar y Colgate Country Showdown gyda'i thad a oedd yn cyflwyno'r rhaglen.

 Ei gyrfa Disney 
Roedd Cyrus yn ddeuddeg mlwydd oed pan gafodd ei chlyweliad cyntaf gyda Disney am ran Miley Stewart/Hannah Montana, yn ogystal ag am rannau'r "ffrindiau gorau" ond teimlai swyddogion y Sianel Disney ei bod yn rhy fach. Fodd bynnag, roedd Cyrus yn benderfynol yn ei hawydd i chwarae rhan Hannah Montana, ac felly fe'i galwyd yn ôl am glyweliadau ychwanegol. Yn ôl Is-gyfarwyddwr y Disney Channel, Gary Marsh, dewiswyd Cyrus oherwydd ei pherfformiad bywiog, llawn bywyd ac fe'i hystyriwyd yn berson a oedd yn "loves every minute of life,".Gwefan USAToday Adalwyd 01-03-2009 Dywedwyd fod ganddi "everyday relatability of Hilary Duff and the stage presence of Shania Twain."Gwefan msn.com Adalwyd 01-03-2009 Treuliodd Cyrus flynyddoedd yn ceisio cael gwared â'i hacen ddeheuol, ond yn y pen draw roedd Disney eisiau iddi ei chadw. Ar hyn o bryd, mae Cyrus yn serennu yn Hannah Montana fel y prif gymeriad Miley Stewart, sydd hefyd yn gantores bop boblogaidd, Hannah Montana. Mae Cyrus hefyd yn perfformio yng nghymeriad Hannah Montana ar gyfer albymau a chyngherddau.

Cafodd Cyrus rôl cameo hefyd yn y ffilm deledu High School Musical 2, lle dawnsiodd cyn y credydau ar ddiwedd y ffilm o flaen pwll nofio, wrth wisgo gwisg felen a throwsus byr denim. Darparodd Cyrus y llais ar gyfer cymeriad Penny yn y ffilm animeiddiedig Bolt.

Wrth fynychu noson agoriadol Harry Potter and the Order of the Phoenix (ffilm), dywedodd Cyrus eu bod yn gweithio ar syniadau am ffilm Hannah Montana. Bydd y ffilm hon yn cael ei chynhyrchu gan ei thad, Billy Ray Cyrus.'Hannah Montana' Film In Development Gwefan buddytv.com Adalwyd 02-03-2009]

Ar y 4ydd o Ragfyr, 2008, cyhoeddodd Sun Times y bydd Cyrus yn gweithio ar brosiect arall gyda Disney — olynant i'r ffilm gomedi Adventures in Babysitting, a leolir yn Chicago. Bwriedir rhyddhau'r ffilm yn 2010.

 Ei bywyd personol 

Mae Cyrus yn ffrindiau da gyda'i chyd-actorion Hannah Montana, Emily Osment a Mitchel Musso, gan ddanfon negeseuon testun a ffonio'i gilydd yn ystod diwrnodau prysur. MAe hi hefyd yn ffrindiau gyda ser y ffilm deledu hynod boblogaidd High School Musical, gan gynnwys Vanessa Hudgens a Zac Efron.

Mewn ymddangosiad ar sioe Oprah Winfrey, dywedodd Cyrus mai ei thestun edmygedd oedd Hilary Duff. Mae nifer o anifeiliaid anwes, gan gynnwys ceffylau, cŵn, cathod, pysgod ac ieir ganddi. Ar y 29 Ionawr, 2008 cyhoeddodd Miley Cyrus ei bod yn bwriadu newid ei henw'n swyddogol i "Miley Ray Cyrus," gyda'i henw canol yn adlewyrchu enw ei thad. Newidiwyd ei henw'n swyddogol ar y 1 Mai, 2008.

Mewn cyfweliad gyda USA Today, dywedodd Cyrus mai ei ffydd yw "the main thing" ac mai dyma oedd y rheswm pam y mae'n gweithio yn Hollywood. Pan gafodd ei chyfweld gan Parade, ychwanegodd ei bod yn mynd i'r capel yn rheolaidd gyda'i theulu. Mewn cyfweliad gyda Christianity Today, dywedodd Billy Ray, "Being Christian, we believe in heaven," a "We also had a great church, and when you give up your church, your pastor, and the community you are involved in, you're making a big sacrifice. Let's face it, Hollywood is a completely different environment than Franklin, Tennessee."Hosana Montana Gwefan Christianity Today Adalwyd 02-03-2009]

 Ffilmyddiaeth 
Film Blwyddyn Ffilm Rôl Nodiadau2003Big FishRuthieRhestrwyd fel "Destiny Cyrus"2007High School Musical 2Merch wrth y pwll nofioYmddangosiad Cameo2008Hannah Montana & Miley Cyrus: Best of Both Worlds ConcertHannah Montana/Ei hunPrif RôlBoltPennyLlais2009Hannah Montana: The MovieMiley Stewart/Hannah MontanaPrif Rôl2010Further Adventures in BabysittingÔl-gynhyrchuTeledu Blwyddyn Teitl Rôl Nodiadau2003DocKylieYmddangosiad arbennig2006The Suite Life of Zack and CodyMiley Stewart/Hannah Montana"That's So Suite Life of Hannah Montana" Gêmau'r Disney Channel 2006Ei HunRhaglen arbennig i'r Disney Channel2006–presennolHannah MontanaMiley Stewart/Hannah MontanaPrif Rôl2007The Emperor's New SchoolYattaLlais''Gêmau'r Disney Channel 2007Ei HunRhaglen arbennig i'r Disney Channel2007–2008The ReplacementsCelebrity StarrLlais2008Studio DC: Almost LiveEi HunRhaglen arbennig i'r Disney Channel

 Disgyddiaeth 
Albymau Stiwdio
 2007: Hannah Montana 2/Meet Miley Cyrus
 2008: Breakout
 2009: The Time of Our Lives (EP)
 2010: Can't Be Tamed
 2013: Bangerz
 2015: Miley Cyrus & Her Dead Petz
 2017: Younger Now
 2019: She Is Coming
 2020: Plastic Hearts
 2023: Endless Summer Vacation
 2025: Something Beautiful

Albymau Byw
 2008: Hannah Montana & Miley Cyrus: Best of Both Worlds Concert

Teithiau
 2007/2008: Best of Both Worlds TourTraciau Sain
 2006: Hannah Montana
 2007: Hannah Montana 2/Meet Miley Cyrus
 2008: Bolt
 2009: Hannah Montana: The Movie

 Gwobrau 
BlwyddynCanlyniadGwobrCategoriGweithiau a Enwebwyd2007EnillwydGwobrau Dewis y Plant Sianel Nickelodeon Hoff Actores DeleduHannah MontanaGwobrau Teen ChoiceActores Gomedi DeleduArtist HafDim2008EnwebwydGwobrau Fideos CerddorolArtist Newydd Gorau7 Things2008EnillwydGwobrau Teen ChoiceArtist BenywaiddDimActores Gomedi DeleduHannah MontanaGwobr Artist IfancPerfformiad Gorau Mewn Cyfres DeleduGwobrau Dewis y Plant NickelodeonHoff GantoresDimHoff Actores DeleduHannah Montana2008EnwebwydGwobrau Cerddoriaeth Ewropeaidd MTVAct NewyddDim2008EnillwydGwobrau Dewis y Plant Nickelodeon y DUHoff Seren Deledu BenywaiddDimGwobr Dewis y Plant - Nickelodeon AwstraliaHoff Gantores RyngwladolHoff Seren Deledu Ryngwladol2009EnwebwydGwobrau'r People's Choice
|Hoff Seren People's Choice o dan 35 oed
|rowspan=1|Dim
|-
|rowspan=1|Gwobr Golden Globe
|Cân Wreiddiol Orau
|rowspan=2|I Thought I Lost You''Gwobrau Cymdeithas y Beirniaid Darlledu FfilmCân Orau

 Cyfeiriadau 

Dolenni allanol
 Gwefan cefnogwyr 

Categori:Genedigaethau 1992
Categori:Actorion benywaidd o'r Unol Daleithiau
Categori:Cantorion benywaidd o'r Unol Daleithiau
Categori:Cantorion LHDT
Categori:Pobl o Tennessee